Περάσαμε υπέροχα στη Φλωρεντία στο σπίτι της Μichele. To διαμέρισμα ήταν καλύτερο από την περιγραφή του site, καθαρό, μεγάλο, όμορφα επιπλωμένο και με πολύ ωραία θέα από τα περισσότερα δωμάτια. Η κουζίνα είναι πλήρως εξοπλισμένη, τα δε μπάνια ευρύχωρα και εξυπηρετούν άνετα μία τετραμελή οικογένεια.
Η Μichele μας φέρθηκε πολύ ευγενικά, μας έδωσε κατατοπιστικές πληροφορίες για την περιοχή, μας συνέστησε κοντινό parking και την ευχαριστούμε ιδιαίτερα που είχε την καλοσύνη να μας παραχωρήσει το σπίτι της έως το απόγευμα, την ημέρα της επιστροφής μας. Η περιοχή του διαμερίσματος είναι κεντρική, με πολλά ωραία μαγαζιά, εστιατόρια και μπαράκια, 5 λεπτά από την Plaza Signioria.
Συνιστώ ανεπιφύλακτα το διαμέρισμα αυτό, για όποια οικογένεια θέλει να περάσει όμορφα στη Φλωρεντία.